Diari Oficial de la Generalitat Valenciana


Sumari del DOGV 9317, del 11-04-2022 (2022/2921)

Informació pública del projecte d'ordre per la qual es deroga l'Ordre 16/2014, de 5 de setembre, de la Conselleria d'Hisenda i Administració Pública, per la qual s'aproven les bases reguladores, es publica la línia pressupostària per al finançament de les ajudes convocades en el marc del programa «Eurodissea», de l'Assemblea de la Regions d'Europa, i s'obri el termini de presentació de sol·licituds.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9317

Data del DOGV
:   11-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2921


Data del document
:   30-03-2022

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * cooperació administrativa

Informació pública del projecte d'ordre per la qual es deroga l'Ordre 16/2014, de 5 de setembre, de la Conselleria d'Hisenda i Administració Pública, per la qual s'aproven les bases reguladores, es publica la línia pressupostària per al finançament de les ajudes convocades en el marc del programa «Eurodissea», de l'Assemblea de la Regions d'Europa, i s'obri el termini de presentació de sol·licituds. [2022/2921]  
  
Mitjançant la Resolució de 8 de març de 2022, del conseller d'Hisenda i Model Econòmic, s'ha acordat l'inici de la tramitació del projecte d'ordre per la qual es deroga l'Ordre 16/2014, de 5 de setembre, de la Conselleria d'Hisenda i Administració Pública, per la qual s'aproven les bases reguladores, es publica la línia pressupostària per al finançament de les ajudes convocades en el marc del programa «Eurodissea», de l'Assemblea de les Regions d'Europa i s'obri el termini de presentació de sol·licituds.  
Amb la finalitat de donar publicitat a la tramitació de l'esmentat projecte de disposició, s'obri període d'informació pública durant el termini de quinze dies hàbils, comptats a partir de l'endemà de la seua publicació del present anunci en el Diari Oficial de la Generalitat Valenciana, de conformitat amb el que es disposa en els articles 133.2 de la Llei 39/2015, d'1 d'octubre, del procediment administratiu comú de les administracions públiques; articles 42 i 43.1.c de la Llei 5/1983, de 30 de desembre, del Consell; article 47 de la Llei 2/2015, de 2 d'abril, de transparència, bon govern i participació ciutadana; i articles 48 i 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat.  
El text del projecte podrà ser consultat en la pàgina web de la Conselleria d'Hisenda i Model Econòmic, en l'adreça electrònica:  
  
http://www.hisenda.gva.es/ca/normativa-en-tramitacion  
  
Les al·legacions, suggeriments o observacions efectuats per les persones o entitats que es consideren interessades s'han de formular per escrit dirigit a la Direcció General de Fons Europeus, per qualsevol de les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques, o per correu electrònic a l'adreça lwsfeboandz@bbu.rp.  
  
  
València, 30 de març de 2022.- El director general de Fons Europeus: Andreu Iranzo Navarro.